**Ministru kabineta noteikumu projekta „Noteikumi par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Kooperatīvo sabiedrību likuma 361 panta otrā daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais noteikumu projekts attiecas uz dabas resursu, lauksaimnieciskās ražošanas un pārstrādes politikas jomu. Ministru kabineta 2013.gada 29.janvāra noteikumos Nr.73 "Noteikumi par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu" (turpmāk-MK noteikumi Nr.73) ir paredzēti lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanas kritēriji, un to izvērtēšanas kārtība atbilstības statusa iegūšanai. Lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības (turpmāk-sabiedrības), iegūstot atbilstības statusu, var pretendēt uz valsts atbalstu un ES atbalstu. Ministru kabineta 2013.gada 17.februāra noteikumos Nr.1524 “Noteikumi par valsts atbalstu lauksaimniecībai” ir paredzēts atbalsts 2014.gadā lauksaimniecības pakalpojumu kooperatīvajām sabiedrībām un mežsaimniecības pakalpojumu kooperatīvajām sabiedrībām, kura mērķis ir veicināt kooperācijas attīstību lauksaimniecības un mežsaimniecības nozarē kopumā. Kooperatīvo sabiedrību likuma 33.pantā un likuma „Par uzņēmumu ienākuma nodokli” 2.panta trešajā daļā atbilstīgām lauksaimniecības pakalpojumu kooperatīvajām sabiedrībām un mežsaimniecības pakalpojumu kooperatīvajām sabiedrībām ir noteikts uzņēmumu ienākuma nodokļa atvieglotais maksāšanas režīms. Atbilstīgām lauksaimniecības pakalpojumu kooperatīvajām sabiedrībām ir pieejami arī citi atbalsti, kredītgarantijas, valsts atbalsts kredītam apgrozāmo līdzekļu iegādei u.c.Jaunajā programmēšanas periodā Lauku attīstības programmas 2014-2020 ietvaros atbilstīgām lauksaimniecības pakalpojumu kooperatīvajām sabiedrībām ir paredzēti vairāki atbalsta instrumenti pasākuma „Ražotāju grupu un organizāciju izveide”, „Investīcijas materiālajos aktīvos” un ”Zināšanu pārneses un informācijas pasākums” ietvaros. Savukārt atbilstīgām mežsaimniecības pakalpojumu kooperatīvajām sabiedrībām ir plānoti atbalsta instrumenti pasākuma „Ražotāju grupu un organizāciju izveide”, ”Zināšanu pārneses un informācijas pasākums”, “Natura 2000 maksājumi”, “Ieguldījumi mežu attīstībā un mežu dzīvotspējas pilnveidošanā” ietvaros. 2014.gadā veicot ikgadējo sabiedrību atbilstības izvērtēšanu saskaņā ar MK noteikumiem Nr.73 ir konstatētas nepilnības, kas radīja problēmas - noteikumos noteiktās normas un kritēriji pieļāva dažādu interpretāciju, līdz ar to noteikumu projekta mērķis ir šīs problēmas risināšana. Kā arī noteikumu projekta tiesiskā regulējuma mērķis un būtība ir pilnveidot lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanas kritērijus un atbilstības izvērtēšanas un piešķiršanas kārtību. Noteikumu projekts paredz lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanas kritērijus un kārtību, kurā lauksaimniecības pakalpojumu kooperatīva sabiedrība un mežsaimniecības pakalpojumu kooperatīva sabiedrība piesakās atbilstības statusa iegūšanai, un asociācijas pienākumus izvērtēšanas procesā.Noteikumu projekts paredz, ka lauksaimniecības pakalpojumu kooperatīvās sabiedrību un mežsaimniecības pakalpojumu kooperatīvās sabiedrību atbilstību noteikumos noteiktajiem kritērijiem izvērtē Latvijas Lauksaimniecības kooperatīvu asociācija (turpmāk – asociācija), kas izveido komisiju, kurā iekļauj Zemkopības ministrijas, Lauku atbalsta dienesta, Valsts ieņēmumu dienesta un asociācijas pārstāvjus. Zemkopības ministrija lauksaimniecības un mežsaimniecības pakalpojumu kooperatīvo sabiedrību atbilstības izvērtēšanu deleģē asociācijai atbilstoši Valsts pārvaldes iekārtas likumā 40.panta pirmajā un otrajā daļā noteiktajam. Valsts pārvaldes uzdevums ir deleģēts ar ārēju normatīvu aktu, tas ir ar šiem noteikumiem. Uzdevums ir deleģēts, ņemot vērā asociācijas lielo pieredzi (dibināta 2002.gadā) un kompetenci darbā ar sabiedrībām. Asociācija ar savu darbību veido izpratni par kooperācijas nepieciešamību un tās priekšrocībām, veicina lauksaimnieku stabilitāti, kā arī palīdz radīt labvēlīgu vidi kooperācijas attīstībai Latvijā. Asociācija pārzina katras nozares specifiskās nianses, stiprās un vājās puses kooperācijas jomā, gan ES līmenī, gan Latvijas līmenī līdz ar to asociācija šo funkciju var veikt daudz efektīvāk, dodot savu ieguldījumu kooperācijas attīstībai Latvijā kopumā. Asociācijas uzdevums un atbildība izriet no šajos noteikumos noteiktajām normām. Ņemot vērā to, ka noteikumos ir noteikti visi uzdevuma svarīgie punkti, kā arī to, ka finanšu jautājumi nav aktuāli, jo valsts budžetā finansējums tieši asociācijai šī uzdevumu veikšanai nav paredzēts, šajā gadījumā deleģējuma līguma slēgšana nav lietderīga. Asociācijai kā biedrībai un Lauksaimnieku nevalstisko organizāciju konsultatīvās padomes loceklei katru gadu piešķir atbalstu atbilstoši normatīvajā aktā par valsts atbalstu lauksaimniecībai konkrētajā gadā noteiktajam apmēram. 2014. gadā saskaņā ar 2013.gada 17.decembra Ministru kabineta noteikumiem Nr.1524 asociācijai piešķīra atbalstu administratīvo un uzturēšanās izdevumu segšanai 23 477 euro apmērā.Asociācijai paredzēts pienākums apstiprināt komisijas nolikumu un komisijas sastāvu. Komisijas nolikuma izstrāde nepieciešama, lai asociācija varētu atrunāt ar komisijas darba organizāciju, atbilstības kritēriju izvērtēšanu saistītos jautājumus. Tā trešajām personām nodrošinot lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību izvērtēšanas procesa atklātumu. Asociācijai noteikts pienākums komisijas nolikumu un sastāvu publicēt tās tīmekļa vietnē.Noteikumu projekts nosaka normu, kādi darījumi šo noteikumu izpratnē ir ieskaitāmi lauksaimniecības preču un pakalpojumu vai mežsaimniecības preču un pakalpojumu kopējā apgrozījumā. Noteikumu projekta izpratnē lauksaimniecības preču un pakalpojumu kopējais apgrozījums ir šo noteikumu 2. un 3.pielikumā atspoguļotā informācija.Sabiedrības darbības mērķis ir apvienot mazos un vidējos lauksaimniecības primārās produkcijas ražotājus un sniegt tiem pakalpojumus, tajā skaitā bezmaksas konsultācijas, tās biedru saimnieciskās darbības efektivitātes paaugstināšanai. Sabiedrības darbības būtība ir iepirkt no biedriem saražoto produkciju, tā nodrošinot noteiktu produkcijas apjomu, ko tālāk realizē tirgū (ārpus sabiedrības) par izdevīgāku cenu, kā arī iepirkt no vairumtirgotājiem tikai biedru primārās produkcijas ražošanai nepieciešamās izejvielas un materiālus, tā nodrošinot savus biedrus ar precēm un izejvielām par zemākām cenām. Noteikumu projekts nosaka normu, kādi pakalpojumi šo noteikumi izpratnē ir lauksaimniecības un mežsaimniecības pakalpojumi. Sabiedrība biedriem sniedz pakalpojumus, kas nepieciešami primārās lauksaimniecības vai mežsaimniecības produkcijas ražošanai un produkcijas kopīgai laišanai tirgūFinanšu un juridiskie pakalpojumi, tajā skaitā konsultāciju pakalpojumi par efektīvāku saimniekošanu šo noteikumu izpratnē netiek ieskaitīti lauksaimniecības vai mežsaimniecības preču un pakalpojumu kopējā apgrozījumā. Apmācību vai konsultāciju pakalpojumus šo noteikumu izpratnē ieskaita lauksaimniecības vai mežsaimniecības preču un pakalpojumu kopējā apgrozījumā, ja pakalpojums tieši saistīts ar sabiedrības biedru saimnieciskās darbības nozari (lauksaimniecības vai mežsaimniecības nozari), un sabiedrībai ir pieejami attiecīgie resursi un kvalificēts speciālists konkrētā jomā. Piemēram, agronoma, mežsaimnieka, zootehniķa konsultācija vai apmācība par tehnikas un iekārtu ekspluatāciju, tāpat apmācības augu aizsardzības līdzekļu un pesticīdu izmantošanā, dzīvnieku audzēšanā, meža atjaunošanai un kopšanai.Lauksaimniecības preču un pakalpojumu apgrozījumā neiekļauj darījumus biedru starpā vai sabiedrības sniegtos starpniecības pakalpojumus saviem biedriem, kas nav ekonomiski pamatoti un nerada papildus ekonomisku labumu sabiedrības biedriem. Nepieļaujot situācijas, kad viens un tas pats darījums pēc būtības lauksaimniecības preču un pakalpojumu apgrozījumā tiek, iekļauts vairākas reizes, tā veidojot apgrozījumu starp biedriem. Šo noteikumu izpratnē jānodala divi apgrozījumi:1)lauksaimniecības preču un pakalpojumu kopējais apgrozījums, kuru norāda noteikumu 2. un 3.pielikumā, 2)sabiedrības neto apgrozījums atbilstoši Gada pārskata Peļņas un zaudējuma aprēķinam. Sabiedrības darījumus, kuri saistīti ar izejvielu, minerālmēslu, aizsardzības līdzekļu iegādi, t.i. izdevumus sabiedrības biedru vajadzībām, un no sabiedrības biedriem realizācijai iepirktās produkcijas pārdošanu tirgū, pārstrādei, eksportam (ārpus sabiedrības), t.i. ieņēmumus noformē kā sabiedrības saimnieciskās darbības izmaksas un ieņēmumus, kurus uzrāda gada pārskata peļņas un zaudējuma aprēķinā. Noteikumu projekts paredz normu, kas skaidro, ka šo noteikumu izpratnē “personas, kas nav sabiedrības biedri” ir fiziskas vai juridiskas personas, kuras nodarbojas ar primārās lauksaimniecības vai mežsaimniecības produkcijas ražošanu un nav šīs sabiedrības biedri. Darījumus ar personām, kas nav sabiedrības biedri, norāda šo noteikumu 3.pielikumā. Šo noteikumu izpratnē primārā lauksaimnieciskā ražošana ir Līguma par Eiropas Savienības darbību I pielikumā minēto nepārstrādāto lauksaimniecības produktu un lopkopības produktu ražošana, neveicot nekādas papildu darbības, kas izmainītu šādu produktu iedabu. Eiropas Parlamenta un Padomes Regulas (EK) Nr. 178/2002 (turpmāk – Regula Nr.178/2002), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu 3.panta 17.punktā noteikts, ka “primārā ražošana” ir primāro produktu ražošana vai audzēšana, tostarp ražas novākšana, slaukšana un saimniecībā audzētu dzīvnieku ražošana pirms nokaušanas. Savukārt Eiropas Parlamenta un Padomes Regulas (EK) Nr. 852/2004 par pārtikas produktu higiēnu (turpmāk – Regula Nr.852/2004) 2. panta 1.punkta m) apakšpunkts nosaka, ka “pārstrāde” ir jebkura darbība, tostarp karsēšana, kūpināšana, konservēšana, nogatavināšana, žāvēšana, marinēšana, ekstrakcija, ekstrūzija vai vairāki šie procesi kopā, kas būtiski izmaina sākotnējo produktu. Par pārstrādi uzskatāma arī dzīvnieku kaušana.Noteikumu projekts paredz normu, kas nosaka, ja konstatē, ka sabiedrība ir speciāli radījusi atbilstības statusa iegūšanai nepieciešamos apstākļus, lai izpildītu šajos noteikumos noteiktos atbilstības kritērijus, sabiedrībai atbilstības statusu nepiešķir un sabiedrība nav tiesīga pretendēt uz atbilstības statusu trīs gadus pēc kārtas. Šo noteikumu izpratnē speciāli radīti apstākļi ir visas darbības, kas veiktas apzināti ar nolūku izpildīt noteiktos kritērijus. Piemēram noformēti darījumi par produkcijas iepirkšanu vai pārdošanu, pakalpojumu sniegšanu, kas faktiski dabā nav notikuši, kā arī citi katrā gadījumā atsevišķi izvērtējami precedenti. Noteikumu projekts paredz kritēriju, ka minimālais lauksaimniecības un mežsaimniecības preču un lauksaimniecības pakalpojumu apgrozījums starp sabiedrību un tās biedriem ir 7 000 *euro.* Šāds kritērijs ir spēkā kopš 2003.gada un noteikts konsultējoties ar esošajām sabiedrībām, izvērtējot mazo un vidējo sabiedrību saimnieciskās darbības iespējas, kā arī iespējamo vidējo apgrozījumu gadā starp sabiedrību un sabiedrības biedriem. Minimālais apgrozījuma apmērs noteikts, lai veicinātu sabiedrību darbību kopumā. Izvērtējot katras nozares specifiku, noteikumu projekts paredz minimālo sabiedrības biedru skaitu attiecīgajās nozarēs, lauksaimniecības nozarē 10, augļu un dārzeņu pieci, mežsaimniecības nozarē 15. Noteikumu projekts paredz, ka minimālais biedru skaits sabiedrībā darbojas vismaz sešus mēnešus pārskata gadā. Noteikumu projekts paredz normu, kas nosaka, ka sabiedrības minimālā lauksaimniecības preču un lauksaimniecības pakalpojumu kopējā apgrozījuma izvērtēšanā, ņems vērā sabiedrības atsevišķa darījuma vai darījumu kopuma ekonomisko saturu un būtību, nevis tikai juridisko formu. Šāds kritērijs nepieciešams, jo ir konstatēti gadījumi, kad sabiedrība no biedra iepērk realizācijai lauksaimniecības vai mežsaimniecības produkciju un pārdot (realizē) to sabiedrības citam biedram tā neradot iepirktās produkcijas papildus ekonomisko vērtību, bet drīzāk veicot starpniecības pakalpojumu, kas nerada papildus labumu sabiedrības biedriem. Noteikumu projekts paredz, ka sabiedrības lauksaimniecības preču un lauksaimniecības pakalpojumu apgrozījums ar vienu biedru nepārsniedz 40 procentus no sabiedrības lauksaimniecības preču un lauksaimniecības pakalpojumu kopējā apgrozījuma, kritērija ievērošana nodrošina, ka apgrozījumu neveido viens vai vairāki dominējošie biedri. Noteikumu projekts paredz pakāpenisku mežsaimniecības preču un mežsaimniecības pakalpojumu kopējā apgrozījuma starp sabiedrību un tās biedriem kāpinājumu, lai trešajā saimnieciskās darbības gadā kopējais apgrozījums nav mazāks par 70 procentiem no sabiedrības mežsaimniecības preču un mežsaimniecības pakalpojumu kopējā apgrozījuma. Tā pakāpeniski tuvinoties kooperācijas mērķim, veidojot lielāko apgrozījuma daļu ar biedriem.Noteikumu projekts paredz, ka sabiedrības biedru sastāvā Komerclikuma izpratnē saistīto personu, skaits nav lielāks par 30 procentiem no sabiedrības biedru kopējā skaita. Komerclikuma 139.1 pants nosaka, ka Komerclikuma izpratnē ar jēdzienu "saistītā persona" saprot: 1) persona, kura ir sabiedrības dibinātāja, dalībnieka, valdes vai padomes locekļa radinieks līdz otrajai radniecības pakāpei, laulātais vai svainis līdz pirmajai svainības pakāpei, vai persona, ar kuru viņam ir kopīga saimniecība; 2) cita komercsabiedrība, kurā kapitālsabiedrības daļu vai personālsabiedrības ieguldījuma (kapitāla) daļu vairākums pieder attiecīgajam dibinātājam, dalībniekam, valdes vai padomes loceklim; 3) cita kapitālsabiedrība, kurā attiecīgais dibinātājs, dalībnieks, valdes vai padomes loceklis ir valdes vai padomes loceklis. Kritērijs ir paredzēts, lai izslēgtu situācijas, kad sabiedrībā ir vairāki biedri, kas ir saistītas personas un savā starpā caur sabiedrību veic darījumus, tā veidojot mākslīgu kooperāciju un kritēriju izpildi valsts piedāvāto labumu gūšanai.Noteikumu projekts paredz, ka sabiedrība iepriekšējā saimnieciskās darbības gadā ārpus sabiedrības ir realizējusi vismaz no puses sabiedrības biedru kopējā skaita iepirkto to saimniecībās saražoto lauksaimniecības produkciju. Šo prasību nepiemēro tehnikas pakalpojumu sabiedrībām. Ņemot vērā mežsaimniecības nozares specifiku, noteikumu projekts paredz pakāpenisku kritēriju izpildi - mežsaimniecības nozarē sabiedrība otrajā saimnieciskās darbības gadā un turpmākajos gados ārpus sabiedrības ir realizējusi vismaz no pieciem sabiedrības biedriem iepirkto šīs sabiedrības biedra saimniecībā saražoto mežsaimniecības produkciju.Noteikumu projekts paredz kritēriju, ka sabiedrība iepriekšējā saimnieciskās darbības gadā ir sasaukusi vismaz vienu biedru kopsapulci. Norma nepieciešama, lai stiprinātu kooperācijas pamatprincipu ievērošanu un sabiedrībai nozīmīgus jautājumus izskatītu biedru kopsapulcē, nevis pilnvaroto sapulcē.Noteikumu projekts paredz kritēriju, ka iesnieguma par atbilstības izvērtēšanu iesniegšanas un atbilstības izvērtēšanas brīdī, sabiedrībai nav būtisku neatbilstību šo noteikumu un Kooperatīvo sabiedrību likumā noteiktajām prasībām, kā arī to, ka sabiedrības darbība un darījumi starp sabiedrību un sabiedrības biedriem atbilst statūtiem, un atbilstības izvērtēšanas laikā nav konstatēti būtiski statūtu un normatīvo aktu prasību pārkāpumi, kas saistīti ar šajos noteikumos minēto kritēriju izpildi. Projekta 4.punkts paredz, ka asociācijas valdes priekšsēdētāja apstiprinātajā komisijas nolikumā tiks noteikta šo noteikumu II un III nodaļā minēto atbilstības kritēriju izvērtēšanas metodika. Šajā izvērtēšanas metodikā detalizēti tiks skaidrota katra atbilstības kritērija izvērtēšana, piemēram, norādot izvērtēšanas pārbaužu metodes, kas varētu ietvert dokumentu pārbaudes, analītiskās pārbaudes (datu salīdzināšana), pārbaudes izlases veidā (saimniecisko darījumu pārbaude), kā arī tiks skaidrots, ko nozīmē šo noteikumu izpratnē būtiski un nebūtiski normatīvo aktu pārkāpumi, tāpat tiks skaidrotas citas nianses, kas saistītas ar izvērtēšanas procedūru tā nodrošinot pilnīgu informāciju un izpratni par kritēriju prasībām.Izvērtēšanas metodika būs pieejama asociācijai tīmekļa vietnē. Šāds kritērijs ir nepieciešams, jo atbilstības statusu sabiedrībām piešķir uz vienu gadu uz priekšu, un ir nozīmīgi izvērtēt sabiedrības darbību atbilstoši Kooperatīvo sabiedrību likumam uz lēmuma piešķiršanas brīdi, piemēram, tā pārliecinoties, ka gada sākumā situācija ar biedru skaitu ir palikusi nemainīga un biedru skaits atbilst noteikumos noteiktajam kritērijam par minimālo biedru skaitu. Kā arī, izvērtējot pārējos, kritērijus nepieciešams pārliecināties sabiedrību darbību normatīviem aktiem saistībā ar kritēriju izpildi. Piemēram izvērtējot kritēriju par minimālo biedru skaitu ir gadījumu, kad nepieciešams pārliecināties par biedru paju iemaksām u.c. niansēm tā papildus gūstot pārliecību, ka iesniegtā informācija atbilst faktiskajai situācijai. Tāpat pārbaudot kritēriju, kas nosaka apgrozījumu starp sabiedrību un biedriem nepieciešams pārliecināties, ka grāmatvedības dokumentos noformētie darījumi ir notikuši. Projekts paredz atbilstības kritēriju, kas nosaka sabiedrības nodokļu parādu kopsummas 150 *euro*, kas saskaņots to ar likuma „Par nodokļiem un nodevām” 18.panta pirmās daļas 8.punktā noteikto nodokļu parāda apmēru.Noteikumu projekts nosaka citus kritērijus ar mērķi pilnveidot atbilstības izvērtēšanas procesu kopumā.Noteikumu projekts paredz, ka sabiedrības, kuru pārskata gads sakrīt ar kalendāro gadu iesniegumu par atbilstības statusa izvērtēšanu asociācijā iesniedz katru gadu līdz 15.martam. Savukārt, sabiedrības, kuru pārskata gads nesakrīt ar kalendāra gadu, un sabiedrības, kurām ir lielāki divi no turpmāk minētajiem Gada pārskatu pārskata likuma 24.panta otrajā daļā noteiktajiem rādītājiem: bilances kopsumma 1,4 milj. *euro*, neto apgrozījums 3,4 milj. *euro*, pārskata gada vidējais darbinieku skaits 250 cilv. dokumentus atbilstības izvērtēšanai asociācijā katru gadu iesniedz attiecīgi 75 dienu laikā pēc pārskata gada beigām un piecu mēnešu laikā pēc pārskata gada beigām. Noteikumu projekts paredz atbilstīgo lauksaimniecības pakalpojumu kooperatīvo sabiedrību un atbilstīgo mežsaimniecības pakalpojumu kooperatīvo sabiedrību darbības uzraudzību. Noteikumos tiek noteikts pienākums asociācijai, piesaistot komisijas locekļus, katru gadu līdz 1.oktobrim īstenot atbilstības auditu uz vietas vismaz pieciem procentiem atbilstīgo lauksaimniecības pakalpojumu kooperatīvo sabiedrību un atbilstīgo mežsaimniecības pakalpojumu kooperatīvo sabiedrību. Lai komisijas darbībā novērstu interešu konflikta pārkāpumus, noteikumu projektā noteikts, ka asociācijas izveidotās komisijas locekļiem nav tiesību piedalīties sabiedrības izvērtēšanā un atbilstības auditā, ja pastāv interešu konflikts – personiska vai mantiska ieinteresētība. Noteikumu projektā paredzēta kārtība, kas jāievēro atbildīgajām institūcijām gadījumos, ja asociācijas pieņemtais lēmums par atbilstības piešķiršanu tiek anulēts. |
| 3. | Projekta izstrādē iesaistītās institūcijas | Biedrība „Latvijas Lauksaimniecības kooperatīvu asociācija” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību , tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības pakalpojumu un mežsaimniecības pakalpojumu kooperatīvās sabiedrības. Pēc Uzņēmumu reģistra datiem, 2013.gadā ir 281 lauksaimniecības un mežsaimniecības kooperatīvā sabiedrība, no tām 134 ir lauksaimniecības un mežsaimniecības pakalpojumu kooperatīvās sabiedrības. Uz atbilstību 2014.gadā iesniegumu iesniedza 62 lauksaimniecības un mežsaimniecības pakalpojumu kooperatīvās sabiedrības, no kurām atbilstības statusu ieguva 53 lauksaimniecības un 4 mežsaimniecības pakalpojumu kooperatīvās sabiedrības. Atbilstības statusu nepiešķīra 5 sabiedrībām..  |
| 2. | Tiesiskā regulējuma ietekme uz tautsaimniecību un administratīvo slogu | Atbilstības statusa iegūšana ir brīvprātīgs process.Atbilstības statusa iegūšanai lauksaimniecības pakalpojumu un mežsaimniecības pakalpojumu kooperatīvās sabiedrības vienu reizi gadā iesniedz iesniegumu biedrība „Latvijas Lauksaimniecības kooperatīvu asociācija” Aptuvenās administratīvās izmaksas kopā varētu sastādīt 2 263,99euro. |
| 3. | Administratīvo izmaksu monetārs novērtējums | Mērķgrupa aptuveni 62 lauksaimniecības un mežsaimniecības pakalpojumu kooperatīvās sabiedrības. Mērķgrupas administratīvās izmaksas veidojas no iesnieguma aizpildīšanas, attiecīgās informācijas sagatavošanas un dokumentu iesniegšanas (pasta izdevumi). Tā kā sabiedrības ik gadu veic informācijas apkopošanu par savu saimniecisko darbību, tad pēc būtības šo dokumentu sagatavošana nav laikietilpīga. Proti, var pieņemt, ka visu minēto dokumentu sagatavošanai vidēji nepieciešams laiks vienam darbiniekam nepārsniedz 4 stundas, pieņemot, ka stundas likme no darba devēja pozīcijām ar nodokļiem ir 8,17 euro)C = (f x l) x (n x b) = (8,17 x 4) x (62 x 1) = 2 026,16 euroC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Vienlaikus izmaksas veido:-iesniedzamo dokumenti vidēji 20 lapas un to izdrukas izmaksas par 1 lp. (aptuveni 0,07 *euro*) 62x20x0,07=86,8- pasta izdevumi, pieņemot, ka visi iesniegumus nosūta pa pastu (vienkārša vēstule – cena vidēji pēc svara 1,71 *euro*) 62 x0,50 =106,02 euroMērķgrupas aptuvenās administratīvās izmaksas varētu sastādīt 2 218,98 euroBiedrības „Latvijas Lauksaimniecības kooperatīvu asociācija” administratīvās izmaksas veidojas no informācijas publicēšanas internetā, lēmumu izdrukāšanas un nosūtīšanas. Aptuvenās izmaksas:- informācijas publicēšanai internetāC = (f x l) x (n x b) = (8,17x0,5) x (2x1) = 8,17 euro- lēmumu un trīs sarakstu izdrukāšanas izmaksas par 1lp. (aptuveni 0,07 *euro*) 62x 0,07=4,34 euro- vēstuļu nosūtīšanas (vienkārša vēstule – 0,50 *euro*), pieņemot, ka visi lēmumi tiek nosūtīti pa pastu, kā arī atbilstīgo sabiedrību saraksta nosūtīšanu pa pastu trijām valsts iestādēm 65x0,50=32,5 euroAptuvenās administratīvās izmaksas varētu sastādīt 45,01 euroLīdz ar to kopējās administratīvās izmaksas ir prognozējamas ap 2 263,99 *euro*. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts paredz atzīt par spēku zaudējušiem Ministru kabineta 2013.gada 29.janvāra noteikumus Nr.73 "Noteikumi par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu" (Latvijas Vēstnesis, 2013, 32.nr.). |
| 2. | Cita informācija |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projekta izstrādes uzsākšanu informēta biedrības „Latvijas Lauksaimniecības kooperatīvu asociācija”, „Lauksaimnieku organizāciju sadarbības padome”, „**Zemnieku saeima” un „**Latvijas Meža īpašnieku biedrība”**.** |
| 2. | Sabiedrības līdzdalība projekta izstrādē | Projekta izstrādē piedalās biedrība „Latvijas Lauksaimniecības kooperatīvu asociācija”, kas apvieno lauksaimniecības pakalpojumu kooperatīvās sabiedrības un **„**Latvijas Meža īpašnieku biedrība”**.**Projekts ir publiski pieejams Ministru kabineta tīmekļa vietnē, tāpēc izstrādes stadijā ir nodrošināta sabiedrības līdzdalība. |
| 3. | Sabiedrības līdzdalības rezultāti | Biedrība „Latvijas Lauksaimniecības kooperatīvu asociācija” atbalsta noteikumu projektu. Projektā izstrādē ņemti vērā „Lauksaimnieku organizāciju sadarbības padome”, „**Zemnieku saeima” un „**Latvijas Meža īpašnieku biedrība” **iesniegtie priekšlikumi.** |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība „Latvijas Lauksaimniecības kooperatīvu asociācija”, kurai saskaņā ar Valsts pārvaldes iekārtas likumā noteikto kārtību ir deleģēta lauksaimniecības pakalpojumu kooperatīvo sabiedrības atbilstības izvērtēšana. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts iesaistīto institūciju funkcijas un uzdevumus nemaina un nepaplašina. Projekts paredz skaidrāk precizēt un noteikt jau esošo funkciju veikšanu. |
| 3. | Cita informācija | Nav. |

Anotācijas III un V sadaļa – nav attiecināms.

##### Zemkopības ministrs J. Dūklavs

15.09.2014. 15:55

3020

D.Urdziņa

67878724, Diana.Urdzina@zm.gov.lv